FIȘA MĂSURII

Denumirea măsurii: Investiții în infrastructura socială și integrarea minoritatilor

Codul măsurii: M8/6B

Tipul măsurii: Investiții

1. **Descrierea generală a măsurii,** inclusiv a logicii de intervenție a acesteia și a contribuției la prioritățile strategiei, la domeniile de intervenție, la Obiectivele transversale și a complementarității cu alte măsuri din SDL

Măsura include investiții care sprijină atât activitățile cu caracter social din teritoriul GAL, cât și cele care promovează integrarea minoritati rome din microregiune.

Facilitățile legate de educația copiilor, dar și a adulților, se confruntă cu un deficit major în ceea ce privește infrastructura , UAT componente GAL nu au capacitatea de a susține un nivel decent de educaţie și îngrijire a copiilor și persoanleor defavorizate, in teritoriul microregiunii practic nu exista capacitati de infrastructura sociala sau pentru activitati de incluziune a minoritatilor de etnie roma .

Întâlnim un deficit major în ceea ce privește posibilitățile oferite persoanelor cu venituri foate mici, persoanelor cu venituri mici, sau cele aparținând grupurilor marginalizate (în special copiilor de etnie romă).

Astfel, pentru diminuarea discrepanțelor existente între mediul urban și rural care determină un impact deosebit de negativ și inechitate privind oportunitățile de dezvoltare se impune necesitatea continuării efortului de a sprijini dezvoltarea și modernizarea infrastructurii sociale în spațiul GAL, în vederea facilitării accesului la infrastructura socială precum și a accesului la servicii sociale și de îngrijire a copiilor.

Intervențiile care să sprijine aceste activități contribuie atât la diminuarea discriminării privind accesul pe piața muncii a persoanelor vulnerabile, cât și creșterea nivelului de educație a minorităților și a populației din zona GAL, conducând astfel la asigurarea egalității de șanse și evitarea excluziunii sociale. Investițiile vor fi realizate în conformitate cu strategia de dezvoltare națională/județeană/locală aprobată, corespunzătoare domeniului de investiții și în conformitate cu cerințele pieței forței de muncă locale, astfel contribuind la incluziunea pe piața muncii și totodată dezvoltare economică. În plus, determinarea identității socio-culturale necesită luarea în considerare a unor factori cum ar fi educația și accesul la cultură. Astfel, o componentă importantă a vieții sociale este și cea culturală, domeniu care poate contribui la creșterea gradului de atractivitate a satului pentru populația tânără.

**Pentru funcționarea activităților cu caracter social vor fi solicitate fonduri prin Programul Operațional Capital Uman (POCU).**

**Justificare și corelare cu analiza SWOT a alegerii măsurii**

Măsura este propusă pentru diminuarea fenomenului de migrare și a sporului natural negativ, identificate în analiza diagnostic și analiza SWOT, efectuate în scopul stabilirii obiectivelor strategice de dezvoltare locală. De asemenea, existența, în cadrul politicilor de dezvoltare locală, județeană și regională, a obiectivelor de dezvoltare a facilităților de incluziune socială, justifică abordarea acestei măsuri în cadrul SDL.

Prin înființarea unor centre de zi pentru consiliere, de petrecere a timpului liber a copiilor, dar și de sprijin în ceea ce privește informarea în legătura cu posibilitățile de incluziune socială a locuitorilor din zona GAL, se crează premisa valorificării mai eficiente a potențialului uman existent în zonă.

 **Obiectiv de dezvoltare rurală** conform art. 4 al Reg. (UE) nr.1305/2013: 3 - Diversificarea activităților economice, crearea de locuri de muncă, îmbunătățirea infrastructurii și serviciilor pentru îmbunătățirea calității vieții în zonele rurale.

**Obiectiv specific al măsurii**: îmbunătățirea condițiilor de viață pentru populație, asigurarea accesului la serviciile de bază și protejarea moștenirii culturale și naturale din spațiul rural în vederea realizării unei dezvoltări durabile.

**Măsura contribuie la prioritatea P6** – Promovarea incluziunii sociale, a reducerii sărăciei și a dezvoltării economice în zonele rurale, așa cum este prevăzută la art. 5, Reg. (UE) nr. 1305/2013

**Măsura contribuie obiectivelor art. 20** - Servicii de bază și reînnoirea satelor în zonele rurale - din Reg. (UE) nr. 1305/2013.

**Măsura contribuie la domeniul de intervenție 6B** – Încurajarea dezvoltării locale în zonele rurale prevăzut la art. 5 al Reg. (UE) nr. 1305/2013

**Contribuția la temele orizontale**

**Inovare**

O infrastructură socială/culturală îmbunătățită permite afacerilor din mediul rural să se dezvolte şi încurajează spiritul antreprenorial şi inovator. De asemenea, permite formarea de generaţii tinere bine pregătite, deschise spre noi oportunităţi şi capabile să aducă inovaţii şi dezvoltare în zonele rurale. Valorificarea cunoștințelor populației în vârstă pentru menținerea identității culturale a zonei constituie o activitate inovatoare.

**Complementaritatea cu alte măsuri din SDL: M6 – ca măsură de infrastructură, investițiile sunt de utilitate publică și are ca beneficiari indirecți toată populația din zonă, inclusiv persoanele cu probleme sociale sau de integrare (în special romi). De asemenea, unitățile administraiv-teritoriale ca benediciari direcți ai măsurii, sunt și beneficiarii direcți ai măsurii M6.**

**Sinergia cu alte măsuri din SDL: M4, M5**

1. **Valoarea adăugată a măsurii**

Sprijinul acordat prin această măsură, prin investițiile finanțate, va contribui la îmbunătățirea condițiilor de trai pentru populația locală și la stoparea fenomenului de depopulare din mediul rural prin reducerea decalajelor rural-urban, contribuie la punerea în valoare a moștenirii culturale locale, la promovarea turismului rural, conducând astfel la creșterea nivelului de trai în zona rurală şi la o dezvoltare locală durabilă. Relevanța măsurii în cadrul SDL este evidențiată prin faptul ca, abordând aspectele sociale și culturale alături de activități economice din zonă, aceasta aduce plus valoare nu numai nivelului de trai a populației din zonă, dar sprijină indirect actorii implicați în toate domeniile de activitate din raza GAL, conducând astfel la abordarea integrată a implementării SDL.

1. **Trimiteri la alte acte legislative**

Legea nr. 292/2011 a asistenţei sociale, cu modificările și completările ulterioare;

Legea nr. 215/2001 a administrației publice locale - republicată, cu modificările și completările ulterioare;

Legea nr. 422/2001 privind protejarea monumentelor istorice, cu modificările și completările ulterioare;

Hotărârea de Guvern nr 26/2000 cu privire la asociații și fundații, cu modificările și completările ulterioare;

Legea nr. 219/2015 privind economia socială

1. **Beneficiari direcți/indirecți (grup țintă)**
* Unități administrativ teritoriale și asociații ale acestora constituite conform legii;
* ONG constituite conform legii;
* Parteneriate public private constituite conform legii;
* Unități de cult;
* Intreprinderi sociale.

Beneficiarii se vor acredita ca furnizori de servicii sociale pana la depunerea utimei transe de plata.

1. **Tip de sprijin**

In conformitate cu prevederile art. 67 al Reg. (UE) nr. 1303/2013, sprijinul constă în:

* Rambursarea costurilor eligibile suportate și plătite efectiv
* Plăți în avans, cu condiția constituirii unei garanții bancare sau a unei garanții echivalente corespunzătoare procentului de 100% din valoarea avansului, în conformitate cu art.45 (4) și art. 63 ale Reg. (UE) nr. 1305/2013.
1. **Tipuri de acțiuni eligibile și neeligibile**

*Acțiuni eligibile:*

1.investitii in construirea/amenajarea , modernizarea, inlcusiv dotarea cladirilor destinate asistentei sociale astfel :

- centre de zi pentru copii

- centre sociale/asistență medicală primară,

 2.Servicii pentru protecţia copilului, a cărei misiune este de a preveni abandonul și instituţionalizarea copiilor, prin asigurarea, pe timpul zilei :

-a unor activităţi de îngrijire, educaţie, recreere-socializare, consiliere, dezvoltarea deprinderilor de viaţă independentă, orientare școlară și profesională pentru copii, cât și a unor activităţi de sprijin, consiliere, educare pentru părinţi sau reprezentanţii legali, precum și pentru alte persoane care au în îngrijire copii;

 3. Actiuni de incluziune sociala destinate copiilor de etnie roma, ca:

- informarea si consilierea parintiilor de etnie roma

- activitati destinate copiilor de etnie rroma in vederea cresterii ratei de participare scolara si prescolara.

- ateliere tematice pentru dezvoltare personala si creativa a copiilor de etnie roma.

 4. Costurile generale ocazionate de cheltuielile cu construcția sau renovarea de bunuri imobile și achiziționarea sau cumpărarea prin leasing de mașini și echipamente noi, în limita valorii pe piață a activului, precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studiile de fezabilitate, vor fi realizate în limita a 10% din totalul cheltuielilor eligibile pentru proiectele care prevăd și construcții - montaj, și în limita a 5% pentru proiectele care prevăd simpla achiziție.

*Acțiuni neeligibile:*

* Investițiile finanțate din alte fonduri publice
* Bunuri second-hand;
* Contribuția în natură;
* Costuri privind închirierea de mașini, utilaje, instalații și echipamente;
* Costuri operaționale inclusiv costuri de întreținere și chirie.
1. **Condiții de eligibilitate**
* Solicitantul trebuie să se încadreze în categoria beneficiarilor eligibili;

• Solicitantul trebuie să se angajeze să asigure întreținerea/mentenanța investiţiei pe o perioadă de minim 5 ani de la ultima plată;

• Solicitantul trebuie să nu fie în insolvenţă sau incapacitate de plată;

• Investiția trebuie să se încadreze în cel puțin unul din tipurile de sprijin prevăzute prin măsură;

• Investiția să se realizeze în teritoriul GAL;

• Investiția trebuie să fie în corelare cu strategia de dezvoltare locală;

• Investiția trebuie să respecte Planul Urbanistic General (dacă este cazul);

• Investiția trebuie să demonstreze necesitatea, oportunitatea și potențialul economic al acesteia.

1. **Criterii de selecție**

Principiul gradului de acoperire a populației deservite

Principiul prioritizării investițiilor sociale.

Principiul prioritizării actinunilor destinate personelor de etnie roma.

Detalierea aplicării principiilor de selecție și punctarea acestora se vor prezenta în Ghidul solicitantului.

1. **Sume (aplicabile) și rata sprijinului**

Sprijinul nerambursabil nu va depăși suma de 200 000 euro/proiect. Intensitatea sprijinului va fi de 100% din costurile eligibile pentru investițiile negeneratoare de venituri nete și max. 90% din costurile eligibile pentru investițiile generatoare de venituri nete.

Informaţii detaliate privind: depunerea proiectelor, selecţia, categoriile de beneficiari, costurile eligibile şi neeligibile, termene - limită şi condiţii pentru depunerea cererilor de plată a avansului şi a celor aferente tranşelor de plată, tipurile de documente, avize, autorizaţii sau studii, după caz, se vor detalia în Ghidul solicitantului.

1. **Indicatori de monitorizare**

Având în vedere ca masura se încadrează în domeniul de intervenție 6B, cu domeniu complementar 6A, indicatorii de monitorizare sunt:

|  |  |  |
| --- | --- | --- |
| Domeniul de intervenție | Indicator de monitorizare | UM |
| 6B | Populație netă care beneficiază de servicii/infrastructuri îmbunătățite | Nr 20 persoane ingrijire/80 persoane consiliere |